ઓરી અને રૂબેલા રોગથી બાળકોને બચાવી લેવા આગામી 16 જુલાઇથી સરકાર દ્વારા એક વિરાટ અભિયાન હાથ ધરવામાં આવશે. બનાસકાંઠા જિલ્લામાં 9 માસથી 15 વર્ષ સુધીના આશરે 10 લાખ બાળકોને કમ્પેઇન રૂપમાં રસીકરણથી આવરી લેવાશે. જિલ્લાના તમામ બાળકોને આવરી લેવાય તે માટે જિ. પંચાયત બનાસકાંઠાની આરોગ્ય શાખા દ્વારા આયોજન કરવામાં આવ્યું છે. આ અભિયાનમાં સરકાર દ્વારા શિક્ષણ, આરોગ્ય અને આઇસીડીએસ વિભાગને સાંકળી લેવામાં આવ્યા છે.